钦定古今图书集成/历象汇编/历法典/第053卷 > 图
## 钦定古今图书集成/历象汇编/历法典/第053卷 > 图

自不等

再论星历赤道纬度亦常不等如图甲为星在赤道南二十三度三十○分若行一周必至分节乙即无距度然随黄道行必过赤道而北极远处又在北二十三度三十○分矣又丙为星行一周即离赤道圈

丙，渐至己，行愈远，去赤道亦愈远，至丁必离四十七
度。若更在戊，距赤道丙己向北二十○度，过庚行愈
远，距亦愈远，至壬为本圈距赤最远之界，更加二十
○度，总为六十七度矣。馀皆仿此。盖左边距赤之度，
每多于右边距赤之度，如庚之距乙多于戊之距丙
也。至北极癸即左满九十度，若过极即周行皆在癸
丙九十度间，戊辛之间加一度，即癸辛之间减一度。
〈减者减癸丙九十度也〉若至黄道极辛，即其距度终古不易矣。

二十八宿，各宿度变易。

或问：“二十八宿有次第。盖日月五星，各以本行，先历
角宿，至亢至氐、房、心等，古昔如此，今世不然，所见先
入参度而后过觜度，自馀不觉者，宿度宽也。其实皆
有之，何故？”曰：“二十八宿不以赤道极为本行之极，而
以黄道极为极，故其行度时近时远，于赤道极。行渐
近，极即北极所出赤道经圈渐密，七政过之，其行则
疾；渐远极”，即《赤道经》圈渐疏。“七政过之，其行则迟。”七
政行度疾于恒星远甚，其逐及于近极之恒星，在古
觉速，在今觉迟；其逐及于远极之恒星，在古觉迟，在